Alex Notman

Alexander McKeachie «Alex» Notman (født 10. desember 1979 i Edinburgh) er en tidligere skotsk fotballspiller som har spilt for Manchester United, Aberdeen, Sheffield United og Norwich City før han på grunn av en skade ble tvunget til å legge opp som profesjonell fotballspiller.

Karriere 
Notman begynte på ungdomsakademiet til Manchester United i 1996 og spilte etterhvert kamper for Skottland U21. Han fikk derimot problemer med å spille seg inn på førstelaget på grunn av hard konkurranse av blant andre Ole Gunnar Solskjær, Dwight Yorke, Andy Cole og Teddy Sheringham. Dette gjorde at han ble lånt ut til Aberdeen i 1999 og  Sheffield United i 2000. 

Den 28. november 2000 signerte Notman under på en kontrakt med Norwich City i en overgangssum verdt £250,000 og fikk sin debut få dager senere. Han var en markant bidragsyter til at Norwich nådde playoff–finalen i The Championship i 2002, hvor klubben til slutt tapte på straffer for Birmingham City. Sent på høstsesongen i 2002 i en kamp mot Ipswich Town på Portman Road pådro han seg en alvorlig ankelskade, noe som gjorde at han ikke klarte å komme tilbake som profesjonell spiller.

I januar 2004 signerte Notman for amatørklubben King's Lynn, men ankelproblemene gjorde at han ble tvunget til å legge opp som fotballspiller. For dette fikk han en æreskamp av Norwich ved Carrow Road i mai 2005. Etter å ha holdt seg unna fotballen i to år signerte han for Boston United etter at de hadde rykket ned fra Conference National til Conference South på grunn av finansielle problemer, før han få måneder senere gikk videre til Wroxham.

Eksterne lenker 
 
 Informasjon om Alex Notman på EX-Canaries.co.uk

Skotske fotballspillere
Fotballspillere for Manchester United FC
Fotballspillere for Aberdeen FC
Fotballspillere for Sheffield United FC
Fotballspillere for Norwich City FC
Fotballspillere for King's Lynn FC
Fotballspillere for Wroxham FC
Fotballspillere for Boston United FC
Fotballspillere for Formartine United FC
Personer fra Edinburgh
Fødsler i 1979